ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
క్యూఎస్ వరల్డ్ యూనివర్సిటీ ర్యాంకింగ్స్ 2022లో అత్యున్నత 200 స్థానాలలో చోటు సంపాదించిన భారతీయ యూనివర్సిటీలు
పరిశోధనలో ప్రపంచంలోనే 1 ర్యాంక్ సాధించిన ఐఐఎస్సి బెంగళూరు
విద్య, పరిశోధన రంగాల్లో దూసుకుపోతూ, భారత్ విశ్వగురువుగా ఉదయిస్తోంది - రమేష్ పోఖ్రియాల్ నిశాంక్
క్యూఎస్ వరల్డ్ యూనివర్సిటీ ర్యాంకింగ్స్ 2022లో మూడు భారతీయ యూనివర్సిటీలు అత్యున్నత 200 లో స్థానాన్ని సంపాదించాయి. పరిశోధనలో ప్రపంచంలోనే తొలి స్థానంలో ఐఐఎస్సి బెంగుళూరు నిలిచింది. ప్రపంచ ఉన్నత విద్య విశ్లేషకులు క్యూఎస్ క్వాక్వరెల్లీ సైమెండ్స్ బుధవారం నాడు ప్రపంచంలోని అంతర్జాతీయ యూనివర్సిటీ ర్యాంకింగ్ 18వ ఎడిషన్ను విడుదల చేసింది.
యూనివర్సిటీ ర్యాంకింగులలో 177వ స్థానాన్ని సంపాదించిన ఐఐటి బొంబాయిని, 185 వస్థానంలో నిలిచిన ఐఐటి ఢిల్లీని, 186వ స్థానాన్ని సాధించిన ఐఐఎస్సి బెంగళూరును కేంద్ర విద్యామంత్రి రమేష్ పోఖ్రియాల్ నిశంక్ అభినందించారు.
విద్య, పరిశోధన రంగంలో భారత్ దూసుకుపోతూ, విశ్వగురువుగా ఉద్భవిస్తోందని పోఖ్రియాల్ అన్నారు. విద్యార్ధులు, బోధకులు, సిబ్బంది. భారతీయ విద్యారంగంతో సంబంధం ఉన్న అందరు భాగస్వాముల గురించి నిరంతరం ఆలోచించే ప్రధానమంత్రి నరేంద్ర మోడీ వంటి గురువు ఉండటం కూడా గర్వకారణం అన్నారు.
జాతీయ విద్యా విధానం -2020, ఇనిస్టిట్యూట్ ఆఫ్ ఎమినెన్స్ అన్నవి మన కాలేజీలు, సంస్థలు అంతర్జాతీయ ర్యాంకింగ్ను సాధించడంలో ప్రముఖ పాత్ర పోషించాయని చెప్పారు. క్యూఎస్ & టైమ్స్ గ్రూప్ ప్రకటించిన విశ్వవిద్యాలయాల ప్రకటనే ఇందుకు తార్కాణమని అభిప్రాయపడ్డారు.
ప్రధాన మంత్రి కార్యాలయం
మహారాణా ప్రతాప్ జయంతి నాడు ఆయన కు నమస్సులు అర్పించిన ప్రధాన మంత్రి
మహారాణా ప్రతాప్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు ప్రణామాన్ని ఆచరించారు.
ప్రధాన మంత్రి ఒక ట్వీట్ లో -
‘‘వీరత్వానికి, పరాక్రమానికి మారు పేరు గా నిలచినటువంటి మహారాణా ప్రతాప్ గారి కి ఆయన జయంతి సందర్భం లో ఇదే సాదర ప్రణామం. ఆయన సాహసం మరియు ఆయన సంఘర్షణ ల గాథ దేశ ప్రజల కు ఎల్లప్పటికి ప్రేరణ ను అందిస్తూనే ఉంటుంది.’’ అని పేర్కొన్నారు.
ఆర్థిక మంత్రిత్వ శాఖ
సి.బి.డి.టి. ఈ రోజు పరోక్ష అప్పీళ్ళ విధానాన్ని ప్రారంభించింది - నిజాయితీకి గౌరవం
పరోక్ష ఆదాయపు పన్ను అప్పీళ్ళను ఆదాయపు పన్ను శాఖ ఈరోజు ప్రారంభించింది. పరోక్ష అప్పీళ్ళ కింద, అన్ని ఆదాయపు పన్ను విజ్ఞప్తులు ప్రత్యక్షంగా సమర్పించనవసరం లేని, పరోక్ష పర్యావరణ వ్యవస్థ ద్వారా ఖరారు చేయబడతాయి. అయితే, ఈ విధానం నుండి - తీవ్రమైన మోసాలు, ప్రధాన పన్ను ఎగవేత, సున్నితమైన మరియు శోధన విషయాలు, అంతర్జాతీయ పన్ను, బ్లాక్ మనీ చట్టానికి సంబంధించిన అప్పీళ్ళను మినహాయించారు. అవసరమైన గెజిట్ నోటిఫికేషన్ కూడా ఈ రోజు జారీ చేయబడింది.
“పారదర్శక పన్నులు - నిజాయితీని గౌరవించడం” వేదికలో భాగంగా ఫేస్లెస్ అసెస్మెంట్ మరియు పన్ను చెల్లింపుదారులు చార్టర్ను గౌరవనీయ ప్రధానమంత్రి 2020 ఆగష్టు, 13వ తేదీన ప్రారంభించే సమయంలో మాట్లాడుతూ, 2020 సెప్టెంబర్, 25వ తేదీన, పండిట్ దీన్ దయాళ్ ఉపాధ్యాయ జయంతి సందర్భంగా "ఫేస్ లెస్ అప్పీళ్ళ"ను ప్రారంభించనున్నట్లు ప్రకటించిన విషయాన్ని ఈ సందర్భంగా గుర్తుచేసుకోవాలి. అలాగే, పన్ను ప్రక్రియల సరళీకరణ కోసం మరియు పన్ను చెల్లింపుదారులకు సమ్మతి కోసం, ఆదాయపన్ను శాఖ, ఇటీవలి సంవత్సరాలలో, ప్రత్యక్ష పన్నులలో అనేక సంస్కరణలను చేపట్టింది.
ఫేస్ లెస్ అప్పీళ్ళ క్రింద, ఇప్పటి నుండి, ఆదాయపు పన్ను అప్పీళ్ళలో, అప్పీల్ యొక్క ఇ-కేటాయింపు, నోటీసు / ప్రశ్నాపత్రం యొక్క ఈ-కమ్యూనికేషన్, ఈ-ధృవీకరణ / ఈ-విచారణ నుండి ఈ-వాదనలు మరియు చివరకు అప్పీలేట్ యొక్క ఈ-కమ్యూనికేషన్ నుండి ప్రతి విషయం ఆదేశాలు, అప్పీల్ యొక్క మొత్తం ప్రక్రియ ఆన్లైన్ లోనే ఉంటుంది, అప్పీలుదారు మరియు సంబంధిత విభాగం మధ్య ఏవిధమైన భౌతిక ముఖాముఖీ అవసరం ఉండదు. పన్ను చెల్లింపుదారులు లేదా వారి న్యాయవాదులు మరియు ఆదాయపు పన్ను శాఖ మధ్య భౌతిక ముఖాముఖీ సంప్రదింపులు ఉండవు. పన్ను చెల్లింపుదారులు తమ ఇంటి వద్ద నుండి సౌకర్యంగా తమ పత్రాలను దాఖలు చేయవచ్చు. తద్వారా వారి సమయాన్ని, వనరులను ఆదా చేయవచ్చు.
ఫేస్ లెస్ అప్పీళ్ళ వ్యవస్థలో డాక్యుమెంట్ గుర్తింపు సంఖ్య  ఉన్న నోటీసుల కేంద్ర జారీతో డైనమిక్ అధికార పరిధిలోని సమాచార విశ్లేషణ మరియు ఎ.ఐ ద్వారా కేసుల కేటాయింపు ఉంటుంది. డైనమిక్ అధికార పరిధిలో భాగంగా, ముసాయిదా అప్పీలేట్ ఆర్డర్ ఒక నగరంలో తయారు చేయబడుతుంది, మరొక నగరాల్లో సమీక్షించబడుతుంది, దీని ఫలితంగా అప్పీళ్ళలో, సరసమైన మరియు న్యాయమైన విధానం ఉంటుంది. ఫేస్ లెస్ అప్పీల్ పన్ను చెల్లింపుదారులకు గొప్ప సౌలభ్యాన్ని అందించడంతో పాటు, న్యాయమైన మరియు సరసమైన అప్పీల్ ఆర్డర్లను కూడా నిర్ధారిస్తుంది మరియు ఏవైనా వ్యాజ్యాన్ని తగ్గించగలదు. ఆదాయం పన్ను శాఖ పనితీరులో ఎక్కువ సామర్థ్యం, పారదర్శకత, జవాబుదారీతనం ఇవ్వడంలో కూడా కొత్త వ్యవస్థ కీలక పాత్ర పోషిస్తుంది.
సి.బి.డి.టి. వద్ద అందుబాటులో ఉన్న సమాచారం ప్రకారం, ఈ రోజు వరకు ఆదాయపన్ను శాఖ లోని కమిషనర్  స్థాయిలో దాదాపు 4.6 లక్షల విజ్ఞప్తులు పెండింగ్లో ఉన్నాయి. వీటిలో, సుమారు 4.05 లక్షల అప్పీళ్ళు, అనగా, మొత్తం అప్పీళ్ళలో 88 శాతం ఫేస్ లెస్ అప్పీల్ యంత్రాంగం కింద చేపట్టడానికి అవకాశం ఉంది. అదేవిధంగా, ఫేస్ లెస్ అప్పీల్ యంత్రాంగం కింద కేసులను పరిష్కరించడానికి కమిషనర్  యొక్క ప్రస్తుత సిబ్బందిలో దాదాపు 85 శాతం మందిని ఉపయోగించుకోవచ్చు.
సాంస్కృతిక మంత్రిత్వ శాఖ
ఆజాదీ కా అమృత్ మహోత్సవ్ కింద ఇప్పటి వరకు భారతదేశం అంతటా సుమారు 60,000 కార్యక్రమాలను కేంద్ర మంత్రిత్వ శాఖలు/రాష్ట్ర ప్రభుత్వాలు నిర్వహించాయి: శ్రీ జికె రెడ్డి
(ఆజాదీ కా అమృత్ మహోత్సవ్ అనేది భారతదేశానికి స్వాతంత్ర్యం వచ్చిన 75వ సంవత్సరాన్ని జరుపుకోవడానికి మరియు స్మరించుకోవడానికి భారత ప్రభుత్వం తీసుకున్న చొరవ. అన్ని మంత్రిత్వ శాఖలు, రాష్ట్రాలు/యూటీ లు, వ్యాపార కార్పొరేట్ సంస్థలు, ఎన్జీఓ లు, విద్యార్థులు, వాలంటీర్లు మరియు అన్ని వర్గాల ప్రజల భాగస్వామ్యంతో ప్రపంచవ్యాప్తంగా ఆజాదీ కా అమృత్ మహోత్సవ్ జరుపుకుంటున్నారు. ఇప్పటి వరకు కేంద్ర మంత్రిత్వ శాఖలు/రాష్ట్ర ప్రభుత్వాలు భారతదేశం అంతటా సుమారు 60,000 కార్యక్రమాలను నిర్వహించాయి.
ఆజాదీ కా అమృత్ మహోత్సవ్ను అధిక జన్ భగీదారీతో జరుపుకోవడానికి మంత్రిత్వ శాఖ మరియు దాని అనుబంధ సంస్థల ద్వారా వివిధ కార్యక్రమాలు మరియు కార్యకలాపాలు నిర్వహించబడ్డాయి. ఆజాదీ కా అమృత్ మహోత్సవ్లో భాగంగా ప్లాన్ చేసిన ఈవెంట్లు మరియు కార్యకలాపాలకు మార్గనిర్దేశం చేసే ఐదు ఇతివృత్తాలు ఉన్నాయి. ఇవి 1). స్వాతంత్ర్య పోరాటం: చరిత్ర యొక్క మైలురాళ్లు, అజ్ఞాత వీరులు మొదలైన వాటిపై దృష్టి పెట్టండి. 2). ఆలోచనలు75: భారతదేశాన్ని తీర్చిదిద్దిన ఆలోచనలు మరియు ఆలోచనలను జరుపుకోవడం 3). విజయాలు@75: వివిధ రంగాలలో పరిణామం మరియు పురోగతిని చూపడం 4). పరిష్కరించు@75: నిర్దిష్ట లక్ష్యాలు మరియు లక్ష్యాలకు కట్టుబాట్లను బలోపేతం చేయడం. 5) చర్యలు@75: విధానాలను అమలు చేయడానికి మరియు కట్టుబాట్లను వాస్తవీకరించడానికి తీసుకుంటున్న చర్యలను హైలైట్ చేయడం. వేడుకల సందర్భంగా పెద్ద ఎత్తున పాఠశాలలు/కళాశాలల విద్యార్థులతో సహా యువ తరం పాల్గొనడంపై ప్రత్యేక దృష్టి సారించారు.
ఈరోజు లోక్సభలో కేంద్ర సాంస్కృతిక, పర్యాటక, డోనర్ శాఖ మంత్రి శ్రీ జికె రెడ్డి ఈ సమాచారాన్ని అందించారు.
రైల్వే మంత్రిత్వ శాఖ
ఆదాయం, లోడింగ్ లో 2020 అక్టోబర్ నెలకు గాను సరకు రవాణాలో అత్యంత ఉరవడిని కొనసాగించిన భారతీయ రైల్వేస్
ఇదే కాలంతో గత ఏడాదితో పోలిస్తే ఈ సారి సరుకు లోడింగ్ లో 15%, ఆదాయంలో 9% వృద్ధి సాధింది.
2020 అక్టోబర్ నెలలో భారతీయ రైల్వేస్ లోడింగ్ 108.16 మిలియన్ టన్నులయితే, గత ఏడాది  ఇదే నెలతో పోలిస్తే ఇది 15% అధికం
సరుకు రవాణాను బలోపేతం చేయడానికి, మరింత పెంచడానికి ఇనుము,ఉక్కు, సిమెంట్, విద్యుత్, బొగ్గు, ఆటోమొబైల్స్, లాజిస్టిక్స్ సర్వీసు ప్రొవైడర్ల దిగ్గజాలతో రైల్వే మంత్రిత్వ శాఖ సమావేశాలు నిర్వహించింది
భారతీయ రైల్వేల కోసం 2020 అక్టోబర్ నెలలో సరుకు గణాంకాలు ఉరవడిని కొనసాగిస్తున్నాయి. మిషన్ మోడ్లో, ఇండియన్ రైల్వేల సరుకు రవాణా 2020 అక్టోబర్ నెలలో సరుకు రవాణా గత సంవత్సరం లోడింగ్ మరియు ఆదాయాలను దాటింది. 2020 అక్టోబర్ నెలలో, భారతీయ రైల్వేల లోడింగ్ 108.16 మిలియన్ టన్నులు, ఇది గత సంవత్సరం లోడింగ్  తో పోలిస్తే 15% ఎక్కువ. ఈ కాలంలో భారతీయ రైల్వేలు సరుకు రవాణా నుండి రూ.10405.12 కోట్లు ఆర్జించింది. ఇది కూడా ఇదే కాలానికి  గత సంవత్సరం ఆదాయంతో పోలిస్తే రూ.868.90 కోట్లు  ఎక్కువ.
2020 అక్టోబర్ నెలలో, భారతీయ రైల్వే 108.16 మిలియన్ టన్నుల లోడింగ్ చేయగా, ఇందులో 46.97 మిలియన్ టన్నుల బొగ్గు, 14.68 మిలియన్ టన్నుల ఇనుప ఖనిజం, 5.03 మిలియన్ టన్నుల ఆహార ధాన్యాలు, 5.93 మిలియన్ టన్నుల ఎరువులు మరియు 6.62 మిలియన్ టన్నుల సిమెంట్  ఉంది.
రైల్వే సరుకు రవాణా పెంచడానికి, చాలా ఆకర్షణీయంగా మార్చడానికి భారతీయ రైల్వేలో కూడా అనేక రాయితీలు / తగ్గింపులు ఇవ్వడం విశేషం. సరుకు రవాణా కదలికలలో మెరుగుదలలు సంస్థాగతీకరించబడతాయి మరియు రాబోయే సున్నా-ఆధారిత సమయ పట్టికలో పొందుపరచబడతాయి. అలాగే, కొత్త వ్యాపారాన్ని ఆకర్షించడానికి, ఇప్పటికే ఉన్న ఇతర ఖాతాదారులను ప్రోత్సహించడానికి, రైల్వే మంత్రిత్వ శాఖ ఇనుము & ఉక్కు, సిమెంట్, విద్యుత్, బొగ్గు, ఆటోమొబైల్స్ మరియు లాజిస్టిక్స్ సర్వీసు ప్రొవైడర్ల దిగ్గజాలతో సమావేశాలను నిర్వహించింది. అలాగే, జోనల్ & డివిజనల్ స్థాయిలో బిజినెస్ డెవలప్మెంట్ యూనిట్లు, సరుకు వేగం రెట్టింపు కావడం స్థిరమైన వృద్ధికి దోహదం చేస్తోంది. కోవిడ్ 19 ను భారత రైల్వే ఒక మంచి అవకాశంగా వినియోగించుకున్నది.
ప్రధాన మంత్రి కార్యాలయం
ప్రధాన మంత్రి తో సమావేశమైన ఆంధ్ర ప్రదేశ్ ముఖ్యమంత్రి
ప్రధాన మంత్రి శ్రీ నరేంద్ర మోదీ తో ఆంధ్ర ప్రదేశ్ ముఖ్యమంత్రి శ్రీ వై.ఎస్. జగన్ మోహన్ రెడ్డి సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
‘‘ప్రధాన మంత్రి తో ఆంధ్ర ప్రదేశ్ ముఖ్యమంత్రి శ్రీ @ysjagan సమావేశమయ్యారు.’’ అని తెలిపింది.
ప్రధాన మంత్రి కార్యాలయం
పారసీ నూతన సంవత్సరం ‘నవ్ రోజ్’ సందర్భం లో శుభాకాంక్షలు తెలిపిన ప్రధాన మంత్రి
పారసీ నూతన సంవత్సరం ‘నవ్ రోజ్’ సందర్భం లో ప్రధాన మంత్రి శ్రీ నరేంద్ర మోదీ తన శుభాకాంక్షలను వ్యక్తం చేశారు.
‘‘నవ్ రోజ్ ముబారక్. పారసీ నూతన సంవత్సరం సందర్భం లో ఇవే శుభకామన లు. అనేక రంగాల లో తనదైన ముద్ర ను వేసినటువంటి పారసీ సముదాయం యొక్క విశిష్ట తోడ్పాటు ను భారతదేశం మనస్సు లో పదిలం గా ఉంచుకొంటుంది. రాబోయే సంవత్సరం ప్రతి ఒక్కరి జీవనం లో సమృద్ధి ని మరియు శాంతి ని ప్రసాదించుగాక’’ అని ఒక సందేశం లో ప్రధాన మంత్రి పేర్కొన్నారు.
Navroz Mubarak!
Greetings on Parsi New Year. India cherishes the outstanding contribution of the Parsi community, which has made a mark in a wide range of fields.
May the coming year bring peace and prosperity in everyone’s lives.
— Narendra Modi  August 16, 2020
ప్రధాన మంత్రి కార్యాలయం
గురుదేవ్శ్రీ టాగోర్ కు ఆయన జయంతి నాడు ప్రణామాన్ని ఆచరించిన ప్రధాన మంత్రి
గురుదేవులు శ్రీ రబీన్ద్రనాథ్ టాగోర్ కు ఆయన జయంతి నాడు ప్రధాన మంత్రి శ్రీ నరేంద్ర మోదీ నమస్సులు అర్పించారు.
ప్రధాన మంత్రి ఒక ట్వీట్ లో –
‘‘గురుదేవులు శ్రీ టాగోర్ కు ఆయన జయంతి సందర్భం లో నేను ప్రణామాన్ని ఆచరిస్తున్నాను. ఆయన తన ఆలోచనల లో మరియు సత్కార్యాల తో లక్షల కొద్దీ ప్రజల కు ప్రేరణ ను అందిస్తూ ఉంటారు. ఆయన మనకు మన దేశం, మన సం స్కృతి, మన నాగరకతల ను చూసుకొని గర్వపడటాన్ని నేర్పించారు. విద్య ను, జ్ఞానాన్ని సంపాదించుకోవడం మరియు సశక్తీకరణ లకు ఆయన పెద్ద పీట ను వేశారు. భారతదేశం విషయం లో ఆయన యొక్క దార్శనికత ను సాకారం చేయడం కోసం మనం దృఢసంకల్పాన్ని వహించాం.’’ అని పేర్కొన్నారు.
ప్రధాన మంత్రి కార్యాలయం
మహాత్మ గాంధీ ని ఆయన వర్ధంతినాడు స్మరించుకొన్న ప్రధాన మంత్రి
మహాత్మ గాంధీ వర్థంతి నాడు ప్రధాన మంత్రి శ్రీ నరేందత్ర మోదీ మహాత్మ గాంధీ కి శ్రద్ధాంజలి సమర్పించారు. ఈ రోజు న, అమర వీరుల దినం కూడా కావడం తో, సాహసపూర్వకం గా మన దేశాన్ని రక్షించిన మహనీయులు అందరికీ ప్రధాన మంత్రి శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘బాపు ను ఆయన వర్ధంతి నాడు స్మరించుకొంటున్నాను. ఆయన ఉత్తమమైనటువంటి ఆశయాల కు లోకప్రియత్వాన్ని పెంపొందింపచేయడం కోసం మనం అందరం పాటుపడాలి.
ఈ రోజు న, అమర వీరుల దినం నాడు, ధైర్యాన్ని మరియు సాహసాన్ని ప్రదర్శించడం ద్వారా మన దేశాన్ని రక్షించినటువంటి మహానుభావులు అందరికీ నేను ఇదే శ్రద్ధాంజలి ని ఘటిస్తున్నాను. వారు చేసిన సేవ ను, వారి యొక్క శౌర్యాన్ని ఎప్పటికీ స్మరించుకొంటూ ఉంటాం.’’ అని పేర్కొన్నారు.
Remembering Bapu on his Punya Tithi. It is our collective endeavour to further popularise his noble ideals.
— Narendra Modi  January 30, 2022
Today, on Martyrs’ Day, paying homage to all the greats who courageously safeguarded our nation. Their service and bravery will always be remembered.
ఆర్థిక మంత్రిత్వ శాఖ
బడ్జెట్ భారతదేశ ఆర్ధిక వ్యవస్థ కు @75 నుండి @100 వరకు పునాది
రాబోయే 25 సంవత్సరాలలో సమ్మిళిత ఆర్థిక దృష్టి ,సాంకేతిక పరిజ్ఞానం ఆధారిత అభివృద్ధి
నాలుగు ప్రాధాన్యతలతో ఫ్యూచరిస్టిక్ , హోలిస్టిక్ బడ్జెట్
ప్రస్తుత సంవత్సరం 9.2% వృద్ధి అంచనా అన్ని ఆర్థిక వ్యవస్థలలో అత్యధికం
భారీ ప్రభుత్వ పెట్టుబడులకు మార్గనిర్దేశం చేయడానికి ప్రధానమంత్రి గతిశక్తి
బలమైన ఎదుగుదల దిశగా సబ్ కా ప్రయాస్
‘‘ మనం ఆజాదీ కా అమృత్ మహోత్సవ్ ను జరుపుకుంటున్నాం. భారతదేశం @100 వరకు 25 సంవత్సరాల సుదీర్ఘ అమృత్ కాలం లోకి లోకి ప్రవేశించాము" అని కేంద్ర ఆర్థిక , కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఈ రోజు పార్లమెంటులో కేంద్ర బడ్జెట్ 2022-23ను సమర్పిస్తూ అన్నారు. .@75 నుండి @100 వరకు రాబోయే 25 సంవత్సరాల అమృత్ కాలం పై ఆర్థిక వ్యవస్థను నడిపించడానికి ఈ బడ్జెట్ పునాది వేయడానికి ,బ్లూప్రింట్ ఇవ్వడానికి ప్రయత్నిస్తుందని మంత్రి పేర్కొన్నారు
స్థూల ఆర్థిక స్థాయి వృద్ధిని సూక్ష్మ ఆర్థిక స్థాయితో పూర్తి చేసే సర్వ సమ్మిళిత సంక్షేమ దృష్టి; డిజిటల్ ఎకానమీ , ఫిన్ టెక్, టెక్నాలజీ ఎనేబుల్డ్ డెవలప్ మెంట్, ఎనర్జీ ట్రాన్సిషన్, క్లైమేట్ యాక్షన్ ప్రోత్సాహం; పబ్లిక్ క్యాపిటల్ ఇన్వెస్ట్ మెంట్ తో ప్రైవేట్ పెట్టుబడి నుండి క్రౌడ్-ఇన్ ప్రైవేట్ పెట్టుబడి వరకు మంచి వ్యవస్థ పై ఆధారపడటం అనేవి రాబోయే 25 సంవత్సరాలలో కొన్ని లక్ష్యాలను సాధించడం ద్వారా మన దార్శనికతను సాధించే ప్రాంతాలని ఆర్థిక మంత్రి చెప్పారు.
నాలుగు ప్రాధాన్యతలు:
ప్ర ధాన మంత్రి గ తిశ క్తి; సమ్మిళిత అభివృద్ధి; ఉత్పాదకత పెంపుదల ,పెట్టుబడి, మెరుగైన అవకాశాలు, ఇంధన మార్పు -వాతావరణ చర్య; పెట్టుబడులకు ఆర్థిక సహాయం మొదలైనవి ఈ భవిష్యత్ ,సంపూర్ణ బడ్జెట్ నాలుగు ప్రాధాన్యతలు.
ఎదుగుదల కోసం బడ్జెట్:
ప్రస్తుత సంవత్సరంలో 9.2% వృద్ధి ని అంచనా వేయడం, భారత దేశం అన్ని పెద్ద ఆర్థిక వ్యవస్థలలో అగ్రగామిగా ఉండడం
వల్ల, ఈ భావి, సమ్మిళిత బడ్జెట్ వృద్ధికి ప్రోత్సాహాన్ని అందిస్తూనే ఉంటుందని, ఇది మన యువత , మహిళలు, రైతులు, షెడ్యూల్డ్ కులాలు, షెడ్యూల్డ్ తెగలకు ప్ర త్యక్ష
ప్రయోజనాన్ని కల్పించ గలుగుతుందని ఆర్థిక మంత్రి అన్నారు. బహుళ సమన్వయ విధానం ద్వారా ఆధునిక మౌలిక
సదుపాయాలకు ప్రయోజనకరమైన భారీ
ప్రభుత్వ పెట్టుబడికి ప్రధాన మంత్రి గతిశ క్తి మార్గ దర్శక శక్తిని ఇస్తుందని అన్నారు. ఆర్థిక వ్యవస్థ బలమైన పునరుద్ధరణ , రికవరీలో దేశ పటిష్ట స్థితిస్థాపకత ప్రతిబింబిస్తుందని ఆమె అన్నారు.
వ్యాక్సినేషన్ కార్యక్రమం వేగం, విస్తరణ:
వ్యాక్సినేషన్ క్యాంపైన్ వేగం , కవరేజీ ,గత 2 సంవత్సరాలలో ఆరోగ్య మౌలిక సదుపాయాలలో వేగవంతమైన అభివృద్ధి సవాళ్లను తట్టుకోవడానికి మనకు సహాయపడిందని మంత్రి అన్నారు. మనం అధిక వ్యాప్తి , తేలికపాటి లక్షణాలతో ఓమిరాన్ వేవ్ మధ్యలో ఉన్నామని ఆమె పునరుద్ఘాటించారు. 'సబ్కా ప్రయాస్' బలమైన అభివృద్ధి ప్రయాణాన్ని కొనసాగించడానికి భారతదేశానికి సహాయపడుతుందని నొక్కి చెప్పారు.పేదలు అన్ని అవకాశాలను అందిపుచ్చుకునెలా
ప్రోత్సహించడానికి, అలాగే వివిధ ఆదాయ వర్గాల కిందకు వచ్చే మధ్య తరగతి ప్రజలకు అవసరమైన పర్యావరణ వ్యవస్థను అందించ డానికి నిబద్ధతను కలిగివున్నట్లు ఆర్థిక మంత్రి తెలిపారు.
రక్షణ మంత్రిత్వ శాఖ
రక్షణ శాఖకు చెందిన మెడికల్ ఇ-హెల్త్ సర్వీసుల ముందంజ
2021 మే 7వ తేదీన ఇ-సంజీవనిపై విజయవంతంగా ప్రారంభించిన ఎక్స్ డిఫెన్స్ ఒపిడి  ఈ రోజు మరింత శక్తివంతం అయింది. రాజస్తాన్ లోని వైద్యసేవలు అవసరం ఉన్న రోగులకు సేవలందించడానికి, తమ మద్దతు అందించడానికి ఎఎఫ్ఎంఎస్ వైద్యులు ముందుకు వచ్చారు. 21 మంది వైద్యులు వారి సమీపంలో వైద్య సేవలు అందుబాటులో లేని రోగులకు ఉచిత కన్సల్టేషన్ సేవలందిస్తున్నారు. త్వరలోనే ఇతర రాష్ర్టాలకు కూడా ఈ సదుపాయాన్ని విస్తరించనున్నారు.
ఇంటిగ్రేటెడ్ రక్షణ సిబ్బంది ప్రధాన కార్యాలయంలోని మెడికల్ బ్రాంచి మొహాలికి చెందిన సి-డాక్ సమన్వయంతో ఇ-సంజీవనిపై ఇ-ఐసియును అభివృద్ధి చేసింది. సాయుధ దళాల మెడికల్ సర్వీసుల డైరెక్టర్ జనరల్  సర్జన్ వైస్ అడ్మిరల్ రజత్ దత్తా ఈ పోర్టల్ ను ప్రారంభించారు. ఇంటిగ్రేటెడ్ రక్షణ సిబ్బంది  డిప్యూటీ చీఫ్ లెఫ్టనెంట్ జనరల్ మాధురి కనిట్కర్, సైనిక, నౌకా, వాయు దళాల మెడికల్ సర్వీసుల డిజిలు, సర్దార్ వల్లభ్ భాయ్ పటేల్ కోవిడ్ ఆస్పత్రి కమాండెంట్లు, వైద్యులు, దేశవ్యాప్తంగా సాయుధ దళాలు నిర్వహిస్తున్న కోవిడ్ ఆస్పత్రుల వైద్య సిబ్బంది ఈ కార్యక్రమంలో పాల్గొన్నారు.
వివిధ ప్రాంతాల్లో సేవలందిస్తున్న వైద్యాధికారులు తమ రోగులకు అందించాల్సిన చికిత్స విషయంలో స్పెషలిస్టు వైద్యాధికారులు, సీనియర్ ఇంటెన్సివిస్టుల నుంచి అతి తక్కువ శ్రమతో అత్యధికంగా సేవలందించగల సలహాలు వాస్తవిక దృక్పథంతో పొందే వీలుంటుంది. దీన్ని హబ్ అండ్ స్పోక్ నమూనాలో నిర్వహిస్తున్నారు. హబ్ లో ఇంటెన్సివిస్టులు, స్పెషలిస్టు వైద్యాధికారులు ఉండి స్పోక్ లలోని వైద్యాధికారులతో మాట్లాడి వారికి సలహాలు అందిస్తారు. డిజిటల్ ఇండియా కార్యక్రమంలో భాగంగా ప్రారంభించిన ఈ చొరవ వల్ల టెక్నాలజీని ఆసరా చేసుకుని స్పెషలిస్టుల కొరతను అధిగమించే వీలు కలుగుతుంది.
నౌకారవాణా మంత్రిత్వ శాఖ
శ్రీ సర్బానంద సోనోవాల్ ఫిబ్రవరి 24న విశాఖపట్నం పోర్ట్ ట్రస్ట్ లో అనేక పోర్ట్ ప్రాజెక్ట్ లకు ప్రారంభోత్సవం శంకుస్థాపన చేయనున్నారు
కేంద్ర ఓడరేవులు, షిప్పింగ్ జలమార్గాలు ఆయుష్ మంత్రి శ్రీ సర్బానంద సోనోవాల్ విశాఖపట్నం పోర్ట్ ట్రస్ట్ లో 24 ఫిబ్రవరి 2022న అనేక పోర్ట్ ప్రాజెక్ట్ లకు ప్రారంభోత్సవాలు శంకుస్థాపనలు చేయనున్నారు ఈ ప్రాజెక్ట్ లు మారిటైమ్ ఇండియా విజన్-2030కి అనుగుణంగా లాజిస్టిక్స్ వ్యయాన్ని తగ్గించడానికి, సరఫరా గొలుసులను మెరుగుపరచడానికి స్థానిక వస్తువులను ప్రపంచవ్యాప్తంగా పోటీపడేలా చేయడానికి ప్రధానమంత్రి గతిశక్తి కింద చేపట్టిన కార్యక్రమాలు.
కోస్టల్ కమ్యూనిటీ అభివృద్ధి కీలకమైన పునాదిగా నైపుణ్యం కలిగిన మానవ వనరులను అందించడానికి ప్రతిష్టాత్మక సాగరమాల ప్రాజెక్ట్ కింద ఫిబ్రవరి 23న విశాఖపట్నంలో స్కిల్ డెవలప్మెంట్ ఫెసిలిటీ CEMS ను మంత్రి ప్రారంభిస్తారు. శ్రీ సోనోవాల్ డ్రెడ్జింగ్ కార్పొరేషన్ ఆఫ్ ఇండియా విధులను కూడా సమీక్షిస్తారు.
ఆరోగ్య, కుటుంబ సంక్షేమ మంత్రిత్వ శాఖ
కొత్త కేసులను మించి కోలుకుంటున్నవారు:
పెరుగుతున్న కోలుకున్నవారి శాతం
కేంద్ర ప్రభుత్వంతోబాటు రాష్ట్రాలు, కేంద్ర పాలిత ప్రాంతాలు కూడా వ్యూహాత్మకంగా ప్రత్యేకంగా దృష్టి సారించిన ఫలితంగా భారతదేశంలో కోవిడ్ నుంచి కోలుకొని బైటపడుతున్నవారి సంఖ్య వేగంగా పెరుగుతోంది. చికిత్సలో ఉన్నవారి సంఖ్య, మరణాల సంఖ్య కూడా వేగంగా తగ్గుతూ వస్తున్నాయి. .
కొత్తగా నమోదవుతున్న కోవిడ్ పాజిటివ్ కెసులకంటే కోలుకుంటున్నవారు ఎక్కువగా ఉందటం వల్ల కోలుకున్నవారి శాతం గణనీయంగా పెరుగుతూ వచ్చింది. మొత్తం కోలుకున్నవారి సంఖ్య 95 లక్షలకు చేరువలో 94, 89,740 గా నమోదైంది. కోలుకున్నవారి శాతం మెరుగుపడి 95.31% కి చేరింది. కోలుకున్నవారికి, చికిత్సలో ఉన్నవారికి మధ్యతేడా క్రమంగా పెరుగుతూ ప్రస్తుతం 91,67,374 కి చేరింది. కోలుకునేవారు పెరుగుతున్నకొద్దీ చికిత్సలో ఉన్న బాధితుల సంఖ్య తగ్గుతూ ఉంది. దీంతో ప్రస్తుతం చికిత్సపొందుతూ ఉన్నవారు 3,22,366 కి తగ్గారు. వీరు మొత్తం పాజిటివ్ కేసులలో 3.24% మాత్రమే.
భారత్ లో కోలుకుంటున్నవారి శాతం అంతర్జాతీయంగా పోల్చినప్పుడు మెరుగైన స్థితిలో ఉంది. అంతర్జాతీయ స్థాయిలో కోలుకున్నవారి శాతం 70.27% కాగా భారత్ లో 95.31% నమోదైంది, అమెరికా, బ్రెజిల్, రష్యా, ఇటలీ లాంటి దేశాల్లో భారత్ కంటే తక్కువశాతం కోలుకున్నారు.
జాతీయ స్థాయిలో నమోదవుతున్న పరిస్థితికి అనుగుణంగా రాష్ట్రాలు, కేంద్ర పాలిత ప్రాంతాల్లో జాతీయ సగటు కంటే ఎక్కువగా కోలుకుంటున్నవారి శాతం నమోదైంది.
భారత్ లో గడిచిన 24 గంటలలో కోలుకున్నవారి సంఖ్య 33,291 కాగా వారిలో 75.63% మంది పది రాష్ట్రాలు, కేంద్రపాలిత ప్రాంతాలకు చెందినవారు. అత్యధికంగా కేరళలో 5,728 మంది కోలుకోగా, మహారాష్ట్రలో 3887 మంది, పశ్చిమ బెంగాల్ లో 2,767 మంది కోలుకున్నారు.
గడిచిన 24 గంటలలో 24,010 కొత్త కోవిడ్ కేసులు నమోదయ్యాయి. వాటిలో 78.27% కేసులు పది రాష్ట్రాలు, కేంద్రపాలిత ప్రాంతాలనుంచే వచ్చాయి. కేరళలో అత్యధికంగా 6,185 కొత్త కెసులు నమోదు కాగా, ఆ తరువాత స్థానాల్లో పశ్చిమ బెంగాల్ , చత్తీస్ గఢ్  ఉన్నాయి.
గత 24 గంటలలో 355 మరణాలు నమోదు కాగా అందులో 79.15% మరణాలు కేవలం 10 రాష్ట్రాలు, కేంద్రపాలిత ప్రాంతాలలోనే నమోదయ్యాయి. 26.76%  మరణాలు ఒక్క మహారాష్ట్రలోనే సంభవించగా పశ్చిమ బెంగాల్ లో 45 మంది, ఢిల్లీలో 32 మంది చనిపోయారు. .
రోజువారీ మరణాల సంఖ్య భారత్ లో క్రమంగా తగ్గుతూ వస్తోంది. ప్రస్తుతం మొత్తం కోవిడ్ కేసులలో మరణాలు 1,45% గా నమోదయ్యాయి. ప్రపంచ దేశాలతో పోల్చినప్పుడు భారత్ లో మరణాల శాతం చాలా తక్కువగా ఉంది.
నౌకారవాణా మంత్రిత్వ శాఖ
దేశాన్ని స్వావలంబనగా మార్చడంతో పాటు గ్లోబల్ సప్లయ్ చైన్ కార్యాచరణకు సంబంధించి కష్టతరమైన కోవిడ్ సమయాల్లో నావికుల యొక్క ముఖ్యమైన సహకారాన్ని శ్రీ సర్బానంద సోనోవాల్ నొక్కిచెప్పారు
కఠినమైన కోవిడ్ సమయాల్లో దేశాన్ని స్వావలంబనగా మార్చడంలో మరియు ప్రపంచ సరఫరా గొలుసును కార్యాచరణలో ఉంచడంలో నావికుల యొక్క ముఖ్యమైన సహకారాన్ని కేంద్ర నౌకాశ్రయాలు, షిప్పింగ్ & జలమార్గాల మంత్రి శ్రీ సర్బానంద సోనోవాల్ నొక్కిచెప్పారు.
59వ జాతీయ మారిటైమ్ దినోత్సవ వేడుకలో నౌకాదళంలోని భాగస్వాములందరినీ అభినందిస్తూ భారీ సవాళ్లను ఎదుర్కొన్నప్పటికీ మన భారతీయ నావికులు ధైర్యంగా భారతదేశ జెండాను ప్రపంచమంతటా ఎగురవేయడంలో ధైర్యంగా కొనసాగారని కేంద్ర మంత్రి అన్నారు. కోవిడ్-19 మహమ్మారి తీవ్ర స్థాయిలో ఉన్న సమయంలో కూడా 2021లో 2,10,000 మందికి పైగా భారతీయ నావికులు భారతీయ మరియు విదేశీ నౌకల్లో సేవలందించారనే వాస్తవం నుండి ప్రపంచ సరఫరా గొలుసును నిర్వహించడంలో భారతీయ నావికులు పోషించిన పాత్రను బాగా అంచనా వేయవచ్చని ఆయన అన్నారు.
ఇది భారతీయ మరియు ప్రపంచ వాణిజ్య మరియు వాణిజ్య కార్యకలాపాలకు అవాంతరాలు లేకుండా కొనసాగేలా కూడా నిర్ధారిస్తుంది అని ఆయన అన్నారు. మహమ్మారి కాలంలో ప్రపంచవ్యాప్తంగా పనిచేస్తున్న మన భారతీయ నావికులతో కలిసి మన ప్రాచీన భారతీయ తత్వశాస్త్రం మరియు వసుదైవ కుటుంబ తత్వశాస్త్రం లేదా ప్రపంచం మొత్తం ఒకే కుటుంబం అని శ్రీ సోనోవాల్ అన్నారు.
2070 నాటికి భారతదేశం నికర శూన్య లక్ష్యాలను సాధిస్తుందని ప్రధాన మంత్రి ప్రకటించారని శ్రీ సోనోవాల్ చెప్పారు. దీని ప్రకారం ఈ సంవత్సరం జాతీయ సముద్రయాన దినోత్సవం థీమ్ 'ప్రొపెల్లింగ్ ఇండియన్ మారిటైమ్ ఇండస్ట్రీ టు నెట్ జీరో' సముచితమైనదని తెలిపారు. గ్లోబల్ సల్ఫర్ క్యాప్ లేదా దేశీయ నౌకలపై ఐఎంఓ గ్రీన్హౌస్ వాయు ఉద్గార నిబంధనలను అమలు చేసినా లేదా 2070 నాటికి నికర జీరోకు చేరుకోవడానికి యూఎన్ఎఫ్సీసీకి కాన్ఫరెన్స్ ఆఫ్ పార్టీలకు కట్టుబడి సముద్రతీర పరిశ్రమలో, పర్యావరణ పరిరక్షణకు భారతదేశం ఎల్లప్పుడూ కృషి చేస్తుందని మంత్రి తెలిపారు.
ప్రధానమంత్రి కలను సాధించడంతోపాటు మారిటైమ్ ఇండియా విజన్ 2030 ద్వారా ముందుకు సాగుతున్నట్లు రాబోయే సంవత్సరాల్లో భారతదేశం సముద్ర రంగం ద్వారా ప్రపంచానికి నాయకత్వం వహిస్తుందని తాను విశ్వసిస్తున్నానన్నారు.
ప్రపంచ షిప్పింగ్లో భారతీయ నావికుల వాటా 2016 మరియు 2019కు మధ్య 25% పెరిగిందని మంత్రి వివరించారు.
గత 3 సంవత్సరాలలో ప్రభుత్వం చేపట్టిన చర్యల కారణంగా భారతీయ క్రూయిజ్ పరిశ్రమ వేగంగా అభివృద్ధి చెందుతోందని ఆయన అన్నారు. రాబోయే దశాబ్దంలో, పెరుగుతున్న డిమాండ్ మరియు పునర్వినియోగపరచలేని ఆదాయాల కారణంగా భారత క్రూయిజ్ మార్కెట్ 8 రెట్లు పెరిగే అవకాశం ఉందని ఆయన తెలిపారు.
సముద్ర కమ్యూనిటీ చేసిన అద్భుతమైన సహకారాన్ని కూడా శ్రీ సోనోవాల్ ప్రశంసించారు మరియు లాజిస్టిక్ ఖర్చులను తగ్గించడానికి మరియు షిప్పింగ్ను సులభతరం చేయడానికి ప్రభుత్వం 'ఈజ్ ఆఫ్ డూయింగ్ బిజినెస్'ని ప్రోత్సహిస్తోందని మరియు భారతీయ సముద్ర రంగం ప్రపంచంలోనే అగ్రస్థానంలో నిలిచేలా కృషి చేస్తోందని తెలియజేశారు.
ఈరోజు ఉదయం సఫ్దర్జంగ్ సమాధి వద్ద సహాయ మంత్రి శ్రీ శంతను ఠాకూర్ వాకథాన్ను జెండా ఊపి ప్రారంభించారు. ఈ సందర్భంగా మంత్రిత్వ శాఖ సీనియర్ అధికారులు, డీజీ షిప్పింగ్, పోర్ట్ అధికారులు మరియు ఎన్సిఆర్ ఎంటీఐలో ఉన్న మారిటైమ్ ఇన్స్టిట్యూట్ల నుండి సుమారు 600 మంది ట్రైనీ క్యాడెట్లు, టీచింగ్ ఫ్యాకల్టీలతో పాటు ఎన్సిఆర్ ప్రాంతానికి చెందిన మర్చంట్ నేవీ అధికారులు కూడా పాల్గొన్నారు.
1919 ఏప్రిల్ 5న అంటే సరిగ్గా 103 సంవత్సరాల క్రితం జరిగిన చారిత్రక ఘటన కారణంగా జాతీయ సముద్రతీర దినోత్సవం ప్రత్యేక ప్రాముఖ్యతను సంతరించుకుంది. 5 ఏప్రిల్ 1919న భారతీయ పతాకం క్రింద మొదటి నౌక అయిన ఎస్ఎస్ లాయల్టీ ముంబై నుండి లండన్కు బయలుదేరింది.
భూ శా స్త్ర మంత్రిత్వ శాఖ
భారత ద్వీపకల్పంతోపాటు తూర్పు, ఈశాన్య భారతంలో 2020 సెప్టెంబరు 19-23 తేదీల మధ్య వర్షపాతం చురుగ్గా ఉంది; ఈశాన్య బంగాళాఖాతంలో రేపు అనగా... 2020 సెప్టెంబరు 20న అల్పపీడనం ఏర్పడే అవకాశాలు ఎక్కువగా ఉన్నాయి;
అరుణాచల్ ప్రదేశ్, అసోం, మేఘాలయ రాష్ట్రాల్లో 22న అక్కడక్కడా అతిభారీ వర్షం కురిసే అవకాశం ఉంది; అలాగే హిమాలయ ప్రాంతాలు, పశ్చిమబెంగాల్, సిక్కింలలోనూ 2020 సెప్టెంబర్ 22, 23తేదీల్లో భారీవర్షం కురిసే అవకాశం ఉంది;
కర్ణాటక తీరప్రాంతంలోనూ 19, 21 తేదీలలో అక్కడక్కడా అతి భారీవర్షాలు కురిసే అవకాశాలు అధికం; 19, 20 తేదీల్లో దక్షిణ కర్ణాటక లోతట్టు ప్రాంతాలు, ఉత్తర కేరళ, ఘాట్ ప్రాంతాల్లోనూ; దక్షిణ కొంకణ్, గోవాలలో 2020 సెప్టెంబర్ 21, 22 తేదీల్లో అక్కడక్కడా అతిభారీ వర్షాలు కురిసే అవకాశాలున్నాయి
భారత వాతావారణ శాఖ, న్యూఢిల్లీ పరిధిలోని జాతీయ వాతావరణ అంచనాల కేంద్రం/ప్రాంతీయ వాతావరణ కేంద్రం రూపొందించిన ముందస్తు అంచనాల ప్రకారం...
ఎ) వాతావరణ వ్యవస్థలు:
- ఈశాన్య బంగాళాఖాతంలో రేపు.. అంటే- 2020 సెప్టెంబరు 20కల్లా అల్పపీడనం ఏర్పడే అవకాశాలు అధికంగా ఉన్నాయి. తదుపరి 24 గంటల్లో ఇది వాయవ్య బంగాళాఖాతం మీదుగా కేంద్రీకృతమయ్యే అవకాశాలున్నాయి.
- దీనికితోడు రాబోయే 3-4 రోజులలో పశ్చిమ తీరం వెంబడి దిగువ వాతావరణంలో బలమైన గాలులు కొనసాగే అవకాశం ఉంది.
- బంగాళాఖాతం నుంచి తేమతో కూడిన బలమైన గాలులు సెప్టెంబరు 21నుంచి ఈశాన్య భారతం, సమీప తూర్పు భారతంలోని కొన్ని ప్రాంతాల మీదుగా వీచే అవకాశం ఉంది.
బి) ముందస్తు అంచనాలు - హెచ్చరికలు
- ఆంధ్రప్రదేశ్ తీరప్రాంతం, యానాం, తెలంగాణ, ఒడిషాలలో సెప్టెంబరు19-21 తేదీల మధ్య; సెప్టెంబర్ 20, 22 తేదీలలో గంగాతీర పశ్చిమ బెంగాల్లో అత్యంత విస్తృత నుంచి విస్తృత వర్షపాతం నమోదయ్యే అవకాశాలున్నాయి.
Multi-hazard weather warning for next 5 days